Aratóétel főzőverseny a Tarlófesztiválon
A Fényszaruiak Baráti Egyesülete a IV. Tarlófesztiválhoz kapcsolódóan „Aratóétel főzőverseny”-t hirdet, amely egy tál hagyományos jászsági ételelkészítést jelenti. A főzőversenyre előzetesen a 30-337-3336 mobiltelefonon július 29-ig, illetve 30-án, a helyszínen 9 óra 30 percig a nagyszínpad baloldalán lévő sátorban lehet. A főzéshez szükséges minden anyagot, eszközt a nevezőnek kell biztosítani. A fűzési helyszínt a rendezők jelölik ki. 
Az elkészült ételt (egy főnek megfelelő mennyiséget) 14 óráig a nevezésre is kijelölt sátorba kell a zsűrinek felszolgálni. A zsűri egyrészt pontozza az ételt minőségét, másrészt a régi hagyománynak megfelelő feltálalás módját. A pontozás 80%-20% arányban történik. 
A benevezett csapatok a fesztivál részvevőinek kóstoló jegyet is adhatnak.

A főzőversenyt meghirdető FÉBE a zsűri döntése alapján az I. helyezettet 8000,- Ft, a II. helyezettet 6000,- Ft, a III. helyezettet 5000,- Ft, a IV. helyezettet 4000,- Ft értékű vásárlási utalványban részesíti, további helyezettek szakácskönyv és oklevél elismerésben részesülnek.
Az eredményhirdetés a nagyszínpadon 15 órakor lesz.  

